Middelsstore, røde eller gule og svarte trebukker med en meget karakteristisk kroppsform. Antennene er svarte og betydelig kortere enn kroppen. Pronotum er bredere enn langt, med en rundet knøl midt på hver sidekant, svart med gule eller røde sidekanter. Dekkvingene er kraftig utvidete, ovale, bredest i midten, med dusker av svarte hår på sømmen nær scutellum og ved ytterkanten i spissen.